Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 2. számú melléklet a 46/2009. (XII. 30.) PM rendelethez
Paragraph Index: 107

19. Számla kincstári jogutód nélküli megszüntetése esetén a költségviselő számla száma, és a hitelintézeti jogutód neve és számlaszáma, illetve rendelkezés az utolsó díjszámla terheléséről: Akkor kell kitölteni, ha a jogutód nem kincstári ügyfél. Amennyiben a szervezet valamely adatában időközben változás történt, azt a számlamegszüntetéssel egyidejűleg az „Adatmódosítás bejelentése” sorokban fel lehet tüntetni, nem szükséges külön adatlapon benyújtani. Az adatmódosítások a megszüntetésre nem kerülő számlákon átvezetésre kerülnek. III. Adatmódosítás bejelentése Az adatlapot elég a pénzforgalmi számlára benyújtani, az adatmódosítások valamennyi számlán átvezetésre kerülnek. Az 1-15. sorokban a Kincstár nyilvántartásában szereplő adatokat kell feltüntetni. Az „Érvénybe lépés kelte” rovatban azt az időpontot kell feltüntetni, amikortól az adatmódosítások átvezetését kérik. A módosítandó adatokat az „Adatmódosítás bejelentése” sorokban a sorszám és a megnevezés feltüntetésével, valamint a régi és az új adat megadásával kell jelezni. Rendelkező rész, aláírások: Átvezetéssel kapcsolatos teendők: Számla megszüntetése esetén, amennyiben a számlának egyenlege van, rendelkezni kell az egyenleg átvezetéséről a jogutód számlára. A szervezet megszűnt, kérjük a kincstári nyilvántartásból való törlését: A szöveg aláhúzandó, amennyiben a szervezet felszámolásra kerül, vagy egy másik szervezetbe beolvad úgy, hogy valamennyi számlája megszüntetésre kerül. Esetleges egyéb közlendők: Itt kell jelezni, ha a megnyitandó számla telepi számla és megadni a központ nevét és címét. Itt lehet nyilatkozni, például bírósági végzésről, felszámolás megindításáról. Számlatulajdonos cégszerű aláírása: A társasági szerződésben foglaltak szerint, az aláírási címpéldánnyal egyezően kell a szervezet illetékes képviselőjének/képviselőinek aláírni. Telepi számla nyitásakor a központ aláírási címpéldánnyal rendelkező, a cég képviseletét ellátó vezetőjének/vezetőinek kell aláírnia a nyomtatványt. A számlavezető Állampénztári Iroda aláírása: az iroda cégszerű aláírásának és pecsétjének a helye. Magyar Államkincstár engedélyező szervezete: A szakmai főosztály cégszerű aláírásának és pecsétjének helye. Magyar Államkincstár Pénzforgalmi Főosztály: A tényleges számlanyitást, megszüntetést, valamint adatmódosítást végrehajtó szervezet cégszerű aláírásának és pecsétjének helye.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes